als_Latn dik_Latn sag_Latn
Çështja e rrjeteve sociale dhe e hapësirës virtuale është një fenomen i ri dhe me ndikim në opinionin publik botëror dhe sidomos tek rinia, fenomen që ka të mirat dhe të këqijat e tij. Sot në hapësirën virtuale për çdo 1 minutë kryhen 700 kërkime në Google, për çdo 1 minutë dërgohen 168 e-maile, çdo ditë dërgohen 19 miliard mesazhe nëpërmjet aplikacionit What's app, dhe brenda 24 orëve në aplikacione të tilla shkëmbehen 24 miliard mesazhe. Këto statistika dëshmojnë për faktin se nuk mund të qëndrohet indiferent ndaj aktivitetit të rrjeteve të tilla. Përveç kësaj telefoni celular është një mjet që përdoret për transmetimin e lajmeve dhe ndodhive nga e gjithë bota. Sot pothuajse çdo njeri është aktiv në të paktën 1 nga rrjetet sociale dhe kjo ka krijuar mundësinë që çdo njeri përveç mediave të imponuara vetvetiu të jetë burim informimi apo mediatik. Një prej karakteristikave pozitive të hapësirës virtuale është kapaciteti i eksesit, analizimit, vlerësimi dhe prodhimit novativ. Prodhimi novativ nënkupton atë gjë e cila i prezantohet shoqërisë dhe ndikon tek ajo. Me anë të këtij prodhimi mund të kuptohet shoqëria dhe ajo mund tu prezantohet njerëzve. Një shembull i qartë dhe i freskët i përdorimit të hapësirës virtuale është publikimi i letrës dhe mesazhit të Ajetollah Khamenei, liderit suprem të revolucionit islamik të Iranit, për të rinjtë e evropës dhe Amerikës së veriut në rrjetin social Twitter. Kjo letër të rinjtë i konsideron të ardhmen e shoqërisë së njerëzimit dhe me një shprehje dhembshurie u drejtohet të rinjve jo myslimanë me kërkesën që në mënyrë të paanshme dhe të pavarur të njihen me fenë islame. Përmbajtja e letrës së liderit suprem të revolucionit islamik është fakti se është e drejtë e të rinjve që pikëpamja e tyre rreth islamit dhe myslimanëve të mbrohet nga sulmi hapësirës mediatike dhe politike e perëndimit. Përveç kësaj lideri suprem si një dijetar fetar e konsideron përgjegjësi të tij që tu bëjë thirrje të rinjve të anohen në rrugën e drejtë dhe të ndritur të së vërtetës. Ata të cilët e kuptojnë përkufizimin e diplomacisë publike, e kanë kuptuar se kjo letër është pjesë karakteristike e kësaj diplomacie dhe e përdorimit me vend të rrjeteve sociale. Kjo për arsye se publikimi i gjerë i kësaj letre të liderit suprem në rrjetet sociale dhe përcjellja e këtij mesazhi nëpërmjet shtetasve jo iranianë, është tregues i ndikimit dhe influencës së letrës në shkallë botërore. Kur kanë kaluar disa javë nga publikimi i letrës mund të thuhet se kjo letër deri tani ka qarkulluar miliona herë dorë më dorë në rrjetet sociale dhe mesazhi i saj është përcjellë për shumë lexues. Përveç kësaj menjëherë pas publikimit të letrës në sajtin Khamenei.ir është krijuar një kategori e veçantë me pyetjet e parashtruara në letër ku lexuesve u është dhënë mundësia që letrën ta përhapin nëpër rrjetet e ndryshme sociale. Përveç kësaj në këtë saj u vendos edhe një aplikacion i quajtur " Letter 4u" i hartuar posaçërisht për telefonat celularë të tipit android. Njëkohësisht me angazhimin e të rinjve perëndimorë edhe të rinjtë iranianë u angazhuan në transmetimin direkt të këtij mesazhi për miqtë dhe bashkëmoshatarët e tyre. Të rinjtë iranianë aktivë në rrjetet sociale dhe hapësirën virtuale krijuan valën e dytë të mesazhit të kësaj letre dhe u angazhuan në mënyrë profesionale duke publikuar nëpër rrjetet sociale postera, grafikë informativ, artikuj dhe analiza në gjuhë të ndryshme të botës. Ajo çka bie në sy në rrjetet sociale është gatishmëria entuziaste e të rinjve iranianë dhe të rinjve jo iranianë për të përcjellë dhe përhapur gjerësisht mesazhin e liderit suprem të revolucionit islamik tek përdoruesit e rrjeteve sociale. Përhapja e kësaj letre mori formën e një lëvizjeje e cila u quajt lëvizja " Letter4u" (letër për ty) . Aktivistët e kësaj lëvizjeje mediatike në shtjellimin e qëllimeve të tyre kanë thënë:" Ashtu siç jini në dijeni, është publikuar letra e liderit suprem të revolucionit islamik për të rinjtë e evropës dhe Amerikës së veriut dhe për të rinjtë e të gjithë botës. Megjithë publikimin e kufizuar të kësaj letre nga sajtet dhe rrjetet sociale, ajo ka gjetur jehonë të gjerë nëpër shumë rrjete informative dhe mediatike ndërkombëtare. Kjo letër dhe vala e drejtpërdrejtë e liderit suprem, krijoi një rast të veçantë dhe të volitshëm që ne si ushtarë të lëvizjes kulturore të zbatojmë detyrën tonë të përhapjes së islamit dhe revolucionit islamik në të gjithë botën dhe të zgjojmë mendjen e të rinjve në vendet e tjera dhe ashtu si nënat dhe baballarët tanë që ndikuan me rolin e tyre në fitoren e revolucionit islamik të Iranit, të ndikojmë me rolin tonë duke zbatuar përgjegjësinë që kemi në krijimin e një revolucioni botëror mendor dhe intelektual". Anëtarët aktivë të kësaj lëvizjeje besojnë se përgjegjësia kryesore e tyre është përcjellja e mesazhit të liderit suprem tek të gjithë të rinjtë e botës. Motoja e tyre në këtë lëvizje është " Një person ka shkruar mesazh për ty". Kjo është detyra kryesore që ata i kanë caktuar vetes që të përcjellin mesazhin e letrës për të huajt në të gjithë botën. Përmbledhja e reagimeve të lexuesve në hapësirën virtuale mund të konsiderohet një lloj reagimi aktiv i mesazheve të ndryshme dhe të veçanta. Reagimet ndahen në disa lloje: Lloji i parë përbëhet nga ai grup njerëzish të cilët e kanë kuptuar drejtë thelbin e këtij mesazhi. Në komentet e dhëna poshtë lajmit të transmetuar në gjuhën angleze rreth letrës së liderit suprem, vihet re se ata e kanë kuptuar qartë thelbin e propozimeve të liderit. Psh. Jey Did nga New York Mexican thotë: Pikëpamja e liderit të Iranit ka ndikuar tek unë. Mesazhi i tij është në kohë dhe i qartë. Në kohën kur pashë këtë mesazh në Twitter, më dolën lotët pasi kuptova se mesazhi ishte i sinqertë dhe me zemër... . Falënderoj Ajetollah Khamenei për këtë sfidë me vend për të rinjtë e botës. Lloji tjetër përbëhet nga ai grup njerëzish që të ndikuar nga propaganda mediatike perëndimore dhe me paragjykime negative rreth islamit dhe udhëzimeve të tij, kanë parashtruar pyetje rreth islamit. Këta njerëz duke reaguar ndaj mesazhit të letrës së liderit suprem ku ai ftonte të rinjtë të lexojnë Kuranin kanë parashtruar imazhin e krijuar në mendjen e tyre lidhur me mesazhin e Ajetollah Khamenei. Është e qarta se parashtrimi i këtij imazhi me anë të komenteve, krijon mundësinë e nisjes së diskutimit dhe parashtrimit të pyetjes dhe marrjes së përgjigjes nga të rinjtë dhe njerëzit e thjeshtë të shoqërive perëndimore dhe myslimane. Lloji i tretë përbëhet nga grupi i atyre myslimanëve dhe mendimtarëve të cilët kanë mirëpritur publikimin e këtij mesazhi. P.sh. Ashef Husein profesor i dalë në pension i universitet Lankster në Angli i cili ka shkruar shumë libra mbi Iranin, është i mendimit se kjo letër është pasqyrim i fjalëve të shumë myslimanëve dhe për këtë duhet përcjellë dhe përhapur tek të gjithë. Ai është i mendimit se kjo letër do të ndryshojë këndvështrimin e perëndimorëve rreth Iranit pasi kjo letër pasqyron të kundërtën e asaj që ekziston në mendjen e evropianëve dhe amerikanëve rreth Iranit. Lloji i fundit përbëhet nga grupi i mediave propaganduese të varur nga sionistët. Këto media që në orët e para të publikimit të letrës nisën sulmin e tyre me qëndrime të ashpra. Këto media me çdo lloj mjeti janë munduar të krijojnë dyshime dhe vënë nën pikëpyetje përmbajtjen e letrës, me qëllim që mesazhi i liderit suprem i cili fton të rinjtë që të studiojnë islamin, të lihet në harresë. Në përfundim mund të thuhet se përveç përmbajtjes së letrës së liderit suprem I cili në mënyrë të drejtpërdrejtë u bën thirrje të rinjve që të njihen me islamin, shkrimi i një letre nga personalitetet në vetvete është një lloj informimi mediatik. Drejtimi tek të rinjtë që përbëjnë kapitalin e një shoqërie, është një prej pikave më të rëndësishme të letrës së liderit. Më herët lideri suprem i revolucionit islamik ka folur shumë për shpirtin disiplinues, të pranimit të së vërtetës dhe frymës kërkuese të drejtësisë së të rinjve të cilat janë karakteristika pozitive të periudhës rinore. Mirëpo publikimi i kësaj letre në rrjetet sociale të cilat në masë të madhe frekuentohen nga të rinjtë, dëshmon për politikën e saktë të publikimit të kësaj letre. Rrjetet sociale virtuale në ngjarje të tilla si çështja e Gazës, kanë luajtur rolin e neutralizimit të ndikimit të mediave të varura të rajonit dhe në këtë mënyrë ato mund të shfrytëzohen për të diskutuar mbi bindjet fetare.
- Xhon Alen viziton Egjiptin
- Vendimi BE për të mbajtur një takim urgjent
- Rajoni i Kurdistanit të Irakut akuzohet për shitjen ilegale të naftës
- Vritet një prej komandantëve operativë të ISIS në jug të qytetit Kirkuk
- BE i interesuar për të blerë gaz nga Irani
- Protesta në qytetin Aleksandria të Egjiptit
- 47% mbështetje për partinë në pushtet në Turqi
- Zv/ministri i jashtëm iranian diskuton me kryetarin e Kryqit të Kuq Botëror
- Shkatërrohet aleanca Baath-ISIS me vrasjen e Ezat Al Duri
- Vazhdojnë sulmet ajrore të koalicionit në Jemen
Reflektimi mbi letrën e liderit suprem të Revolucionit Islamik për të rinjtë e Evropës dhe Amerikës së veriut (3)
- madhësia e shkronjave Zvogëlo shkronjat rrit madhësinë e shkrimit
- Stampo
- Media
- Add new comment
Në këtë emision do të njihemi me arsyen se përse lideri suprem i Revolucionit Islamik ka përdorur rrjetin social Twitter për t'i drejtuar të rinjve perëndimorë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lij_Latn ind_Latn eng_Latn als_Latn